જેટ એરવેઝના પ્રવક્તાએ જણાવ્યું કે જેટ એરવેજનું વિમાન બોઇંગ 777-300 ફ્લાઇટ નં. 9 ડબલ્યુ-118ને ગઈ 16 ફેબ્રૂઆરીએ મુંબઈથી લંડનની યાત્રાએ મોકલવામાં આવ્યું હતું. વિમાનમાં 330 મુસાફરો સવાર હતા અને ક્રૂ મેમ્બરના 15 સભ્યો હતા. જ્યારે આ ફ્લાઇટ જર્મની ઉપરથી જઈ રહ્યું હતું ત્યારે કેટલાક સમય માટે તેનો સંપર્ક તૂટી ગયો હતો. એટીસીનો સંપર્ક તૂટ્યા બાદ જર્મનીએ બે યૂરો ફાઇટર લડાકૂ વિમાનોને રસ્તો રોકવા માટે રવાના કરી દેવાયા હતા.